gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9021, del 16-02-2021 (2021/892)

Notificació de la sentència dictada en el judici verbal número 770/2020.
------------------------------------------------------------------------

### Dades del document

Número de DOGV
:   9021

Data del DOGV
:   16-02-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/892


Organisme emissor
:   Jutjat de Primera Instància Número 2 de Gandia

Tipus de document
:   Edicte

Notificació de la sentència dictada en el judici verbal número 770/2020. [2021/892]  
De: CaixaBank, SA.  
Procuradora: Silvia López Monzó.  
Contra: ocupants ignorats plaça Rosa dels Vents, número 59, escala 1a, planta 1a, porta A, de Gandia.  
En el procediment de judici verbal de desnonament per precari número 770/2020, seguit a instàncies de CaixaBank, SA, contra els ocupants ignorats de la plaça Rosa dels Vents, número 59, escala 1a, 1r, porta A, de Gandia, s'ha dictat la sentència que té la dispositiva que, literalment, és com segueix:  
  
«Dispositiva  
Estime íntegrament la demanda interposada per CaixaBank, contra els ocupants ignorats de l'habitatge siti a Gandia, plaça Rosa dels Vents, 59, escala 1a, planta 1a, porta A, i ordene el desallotjament de l'immoble esmentat, tot això amb imposició de costes a la part demandada.  
  
Mode d'impugnació: mitjançant un recurs d'apel·lació per a l'Audiència Provincial de València (art. 455 LECn). El recurs s'ha d'interposar per mitjà d'un escrit que s'ha de presentar en aquest jutjat dins del termini de 20 dies hàbils comptador a partir de l'endemà de la notificació, amb la indicació dels pronunciaments que s'impugnen (art. 458 LECn).  
De conformitat amb la disposició addicional 15a de la Llei orgànica del poder judicial, perquè siga admés a tràmit el recurs d'apel·lació, ha de constituir-se un depòsit de 50 euros, que serà retornat només en el cas que el recurs siga estimat. Cal constituir el depòsit ingressant la quantitat esmentada en el banc Banesto, en el compte corresponent a aquest expedient (3333 3247 RQ EEEE AA) i indicant, en el camp «concepte», el codi «02 civil-apel·lació» i la data de la resolució contra la qual es recorre amb el format DD/MM/AAAA.  
En el cas d'efectuar l'ingrés mitjançant una transferència bancària, després de completar el codi de compte corrent (CCC, \*\*\*\*\*\*\*\*\*\*\*\*\*\*\*\*\*\*\*\*), s'ha d'indicar, en el camp «concepte», el número de compte, el codi i la data de la manera que s'ha exposat en el paràgraf anterior.  
Aquesta és la meua sentència, que pronuncie, mane i signe.»  
  
I, atés que es desconeix el parador dels demandats, els ocupants ignorats de la plaça Rosa dels Vents, número 59, escala 1a, planta 1a, porta A, de Gandia, expedisc aquest edicte perquè els valga de notificació en deguda forma.  
  
Gandia, 18 de gener de 2021.- La lletrada de l'Administració de justícia: Silvia Lacueva Subirats.
Diari Oficial de la Generalitat Valenciana


Sumari del DOGV 9022, del 17-02-2021 (2021/1011)

Notificació de la sentència dictada en el judici verbal número 571/2020.
------------------------------------------------------------------------

### Dades del document

Número de DOGV
:   9022

Data del DOGV
:   17-02-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/1011


Organisme emissor
:   Jutjat de Primera Instància Número 2 de Torrent

Tipus de document
:   Edicte

Notificació de la sentència dictada en el judici verbal número 571/2020. [2021/1011]  
José David Sevilla García, secretari del Jutjat de Primera Instància número 2 de Torrent, faig saber que en el judici que es tramita en aquest jutjat, les dades particulars del qual consten en l'encapçalament d'aquest edicte, s'ha dictat la sentència que té la dispositiva que, literalment, és com segueix:  
«Sentència núm. 248/20  
Magistrada jutgessa que la dicta: María Esther Bruis Gómez.  
Lloc: Torrent.  
Data: 20 de novembre de 2020.  
Part demandant: Gramina Homes, SL.  
Advocat: Enrique Alabadi Toledo.   
Procurador: Mauricio Gordillo Alcalá.  
Part demandada: ocupants ignorats de c/ José Espronceda, núm. 7, 1r, 2a, de Torrent, en situació de rebel·lia processal.  
«Estime íntegrament la demanda interposada per Gramina Homes, SL, contra els ocupants ignorats de l'habitatge siti al c/ José Espronceda, núm. 7, 1r, 2a, de Torrent; en conseqüència, declare que pertoca el desnonament interessat respecte a l'immoble propietat de l'entitat actora que ha sigut ocupat en precari pels demandats i condemne els ocupants ignorats de l'habitatge siti al c/ José Espronceda, núm. 7, 1r, 2a, de Torrent, a deixar lliure, vacu i a la disposició de la part actora l'habitatge esmentat, amb l'advertència que, si no ho fan, en seran llançats, per a la qual cosa ha d'instar-se l'execució corresponent.  
  
Tot això, amb la imposició expressa de les costes processals a la part demandada.»  
I, perquè valga de notificació en deguda forma als demandats, els ocupants ignorats de c/ José Espronceda, núm. 7, 1r, 2a, de Torrent, en parador ignorat, expedisc aquest edicte.  
  
Torrent, 26 de gener de 2021.- El lletrat de l'Administració de justícia: José David Sevilla García.
Diari Oficial de la Generalitat Valenciana


Sumari del DOGV 9030, del 01-03-2021 (2021/1830)

Informació pública de l'esborrany del projecte de decret de modificació del Decret 182/2018, de 10 d'octubre, de Consell, pel qual es regula la línia específica del Fons de Cooperació Municipal per a la Lluita contra el Despoblament dels Municipis de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9030

Data del DOGV
:   01-03-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/1830


Data del document
:   23-02-2021

Organisme emissor
:   Presidència de la Generalitat

Tipus de document
:   Anunci

Descriptors 

:   * cooperació administrativa

Informació pública de l'esborrany del projecte de decret de modificació del Decret 182/2018, de 10 d'octubre, de Consell, pel qual es regula la línia específica del Fons de Cooperació Municipal per a la Lluita contra el Despoblament dels Municipis de la Comunitat Valenciana. [2021/1830]  
A fi de donar publicitat a l'esborrany del projecte de decret de modificació del Decret 182/2018, de 10 d'octubre, de Consell, pel qual es regula la línia específica del Fons de Cooperació Municipal per a la Lluita contra el Despoblament dels Municipis de la Comunitat Valenciana, s'obri un període d'informació pública durant un termini de 7 dies comptats a partir de l'endemà de la publicació del present anunci en el Diari Oficial de la Generalitat Valenciana, de conformitat amb el que estableix l'article 43.1.c de la Llei 5/1983, de 30 de desembre, del Consell, i en compliment del tràmit d'audiència previst en l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius.  
  
L'esborrany del projecte de decret podrà ser consultat en el web de Presidència de la Generalitat, en l'apartat «Normativa en tramitació» ((http://www.presidencia.gva.es/normativa-en-tramitacion), i en el portal de transparència de la Generalitat http://www.gvaoberta.gva.es).  
  
Les al·legacions, suggeriments o observacions, podran ser remesos, perquè siguen considerats, a la Direcció General de l'Agenda Valenciana Antidespoblament, remetent-les al Registre General de Presidència de la Generalitat, situat en c/ En Bou, 9-11, 46745 (València), o a través del correu electrònic: sanchis\_tjjt@rtx.ad.  
  
Castelló de la Plana, 23 de febrer de 2021.- La directora general de l'Agenda Valenciana Antidespoblament: Jeannette Segarra Sales.
Diari Oficial de la Generalitat Valenciana


Sumari del DOGV 9017, del 10-02-2021 (2021/649)

Notificació de la sentència dictada en el procediment ordinari número 1689/2018.
--------------------------------------------------------------------------------

### Dades del document

Número de DOGV
:   9017

Data del DOGV
:   10-02-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/649


Organisme emissor
:   Jutjat de Primera Instància Número 5 d'Elx

Tipus de document
:   Edicte

Notificació de la sentència dictada en el procediment ordinari número 1689/2018. [2021/649]  
Demandant: Santander Consumer EFC, SA.  
Procuradora: María Teresa Gutiérrez Aguilar   
Demandada: Luisa Reyes Rico Benedi  
  
Alfonso Marcos Lucero, lletrat de l'Administració de justícia, del Jutjat de Primera Instància número 5 d'Elx i el seu partit, faig constar que en virtut dels acords per resolució d'aquesta data dictada en el procediment de referència, i atés que es desconeix el domicili o parador actual de Luisa Reyes Rico Benedi, de conformitat amb el que es disposa a aquest efecte en els articles 156.4 i 164 de la Llei 1/2000, d'enjudiciament civil, s'ha acordat la publicació d'aquest edicte en el Diari Oficial de la Generalitat Valenciana, a fi de dur a terme la diligència de notificació de la sentència, i es testimonia a continuació la resolució objecte de notificació:  
Sentència número 479/19  
Elx, 11 de novembre de 2019.  
M. Encarnación Aganzo Ramón, magistrada jutgessa del Jutjat de Primera Instància número 5 d'Elx, he vist i sentit aquestes actuacions de judici ordinari, seguides davant d'aquest jutjat amb el número 1689/18, promogudes a instàncies de Santander Consumer EFC, SA, representat per la procuradora dels tribunals María Teresa Gutiérrez Aguilar i assistida pel lletrat Pablo Hernansanz Valle, contra Luisa Reyes Rico Benedi, declarada en rebel·lia.  
«Dispositiva  
Estime la demanda interposada per Santander Consumer EEC, SA, i en la seua representació la procuradora dels tribunals María Teresa Gutiérrez Aguilar, contra Luisa Reyes Rico Benedi, declarada en rebel·lia, i condemne la demandada al pagament de la suma reclamada de 10.692,57 euros, més els interessos remuneratoris pactats i les costes d'aquest procediment.  
Contra aquesta sentència podrà interposar-se, davant d'aquest jutjat, un recurs d'apel·lació per a l'Audiència Provincial d'Alacant (secció novena) en el termini de vint dies a comptar des de la seua notificació, prèvia constitució del depòsit legal.  
Aquesta és la meua sentència, de la qual s'expedirà un testimoniatge per a unir-la en les actuacions, ho pronuncie, mane i signe.»  
I perquè valga de notificació en forma de la sentència respecte de Luisa Reyes Rico Benedi, expedisc aquest edicte.  
  
Elx, 13 de novembre de 2019.- El lletrat de l'Administració de justícia: Alfonso Marcos Lucero.
Diari Oficial de la Generalitat Valenciana


Sumari del DOGV 9085, del 17-05-2021 (2021/4084)

Notificació de la sentència dictada en el juidici verbal número 464/2019.
-------------------------------------------------------------------------

### Dades del document

Número de DOGV
:   9085

Data del DOGV
:   17-05-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/4084


Organisme emissor
:   Jutjat de Primera Instància Número 6 de Paterna

Tipus de document
:   Edicte

Notificació de la sentència dictada en el juidici verbal número 464/2019. [2021/4084]  
Mónica Amparo Ballester Sánchez, lletrada de l'Administració de justícia del Jutjat de Primera Instància número 6 de Paterna faig saber que, en el procés civil seguit en aquest jutjat amb el número 464/2019 a instàncies d'Aigües de València, SA., contra Enrique Amador Mendoza, s'ha acordat la notificació de sentència a Enrique Amador Mendoza, inserint-se a continuació encapçalament i part dispositiva de la mencionada resolució:  
Paterna, 4 de desembre de 2020  
  
«Dispositiva  
Estime la demanda presentada per la procuradora dels tribunals Barber Paris, en nom i representació d'Aguas de Valencia, SA., i condemne Enrique Amador Mendoza, a abonar a la demandant la quantitat de 2.624,02 euros amb els interessos legals, des de la interpel·lació judicial. Declare, la resolució del contracte de subministrament d'aigua de data 3 de febrer de 1988, i autoritze l'entitat actora a la retirada del comptador de la cambra de comptadors de l'immoble per a interceptar el pas d'aigua.  
Comuniqueu la present resolució a les parts, fent-los saber que no és ferma, i que contra aquesta es pot interposar recurs d'apel·lació en un termini de vint dies per a la substanciació davant l'Audiència Provincial de València.  
Així ho pronuncie, mane i signe.»  
  
I perquè servisca de notificació a la persona anteriorment indicada, s'expedeix el present edicte.  
  
Paterna, 23 de març de 2021.- La lletrada Administració de justícia: Mónica Amparo Ballester Sánchez.
Diari Oficial de la Generalitat Valenciana


Sumari del DOGV 9132, del 21-07-2021 (2021/7943)

ACORD de 9 de juliol de 2021, del Consell, d'autorització de l'expedient de rescabalament ATMV-8/2021 per obligacions contretes en 2020 i 2021.
-----------------------------------------------------------------------------------------------------------------------------------------------

### Dades del document

Número de DOGV
:   9132

Data del DOGV
:   21-07-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/7943


Data del document
:   09-07-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Acord

Descriptors 

:   * Conselleria de Política Territorial, Obres Públiques i Mobilitat

ACORD de 9 de juliol de 2021, del Consell, d'autorització de l'expedient de rescabalament ATMV-8/2021 per obligacions contretes en 2020 i 2021. [2021/7943]  
D'acord amb el que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions i l'article 28.c de la Llei 5/1983, de 30 de desembre, de la Generalitat, del Consell, a proposta del conseller de Política Territorial, Obres Públiques i Mobilitat, el Consell, prèvia deliberació, en la reunió de 9 de juliol de 2021,   
  
  
ACORDA  
  
Primer   
Autoritzar l'aprovació, per la persona titular de la Direcció-Gerència de l'Autoritat de Transport Metropolità de València, de l'expedient de rescabalament ATMV-8/2021, per compensacions relacionades amb el transport de viatgers, entre setembre de 2020 i febrer de 2021, per import de 5.014,78 - (IVA inclòs).  
  
Segon  
Autoritzar la imputació al pressupost de 2021 de les obligacions econòmiques contretes en 2020 per import de 3.402,53 ?.  
  
València, 9 de juliol de 2021  
  
La consellera secretària  
MÓNICA OLTRA JARQUE
Diari Oficial de la Generalitat Valenciana


Sumari del DOGV 9005, del 26-01-2021 (2021/332)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la regularització d'activitat d'indústria d'obtenció i reutilització de peces de vehicles en el terme municipal de Dolores.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9005

Data del DOGV
:   26-01-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/332


Data del document
:   08-01-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Descriptors 

:   * Conselleria de Política Territorial, Obres Públiques i Mobilitat
    * Dolores
    * pla d'urbanisme

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la regularització d'activitat d'indústria d'obtenció i reutilització de peces de vehicles en el terme municipal de Dolores. [2021/332]  
Després d'admetre a tràmit, d'acord amb el que es preveu en la Llei 5/2014 de la Generalitat, de 25 de juliol, d'ordenació del territori, urbanisme i paisatge, l'expedient DIC- 20-0048, promogut per Mondial Parner, SL, per a regularització d'activitat d'indústria d'obtenció i reutilització de peces de vehicles, situat en polígon 8, parcel·les 1, 2, 3 i 166, del terme municipal de Dolores, per mitjà del present edicte se sotmet a informació pública el projecte de l'actuació, de conformitat amb el que es disposa en l'apartat a de l'article 206.4 de l'esmentat text legal, durant el termini de 20 dies hàbils des de la publicació del present edicte en el Diari Oficial de la Generalitat Valenciana, dins del qual pot ser examinat en la pàgina web https://ovius.gva.es/oficina\_tactica/?idioma=es\_es#/tramita/25492/25613, així com en el Servei Territorial d'Urbanisme d'Alacant, situat en l'avinguda d'Aguilera, número 1, cinquena planta d'aquesta capital.  
  
Alacant, 8 de gener de 2021.- El cap del Servei Territorial d'Urbanisme: Miguel Nicolas Halabi Antón.
Diari Oficial de la Generalitat Valenciana


Sumari del DOGV 9220, del 22-11-2021 (2021/11045)

Informació pública de l'annex modificatiu que rectifica l'estipulació tercera del conveni subscrit en data 24 d'abril de 2015 en execució de la sentència recaiguda en el recurs de cassació número 2250/10.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9220

Data del DOGV
:   22-11-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/11688


Data del document
:   22-10-2021

Organisme emissor
:   Ajuntament de la Romana

Tipus de document
:   Anunci

Descriptors 

:   * Romana, la
    * pla d'urbanisme
    * administració local

Informació pública de l'annex modificatiu que rectifica l'estipulació tercera del conveni subscrit en data 24 d'abril de 2015 en execució de la sentència recaiguda en el recurs de cassació número 2250/10. [2021/11355]  
Vista la resolució del Servei de Règim Jurídic i Inspecció Territorial de la Conselleria d'Infraestructures, Territori i Medi Ambient, perquè complisca en els seus termes la sentència de 30 d'octubre de 2013, de la Secció Cinquena de la Sala Tercera Contenciosa Administrativa del Tribunal Suprem en el recurs de cassació número 2250/10, per la qual s'acorda anul·lar la sentència dictada per la Secció Primera de la Sala Contenciosa Administrativa del Tribunal Superior de Justícia de la Comunitat Valenciana en data 2 de desembre de 2009 i estima el recurs contenciós administratiu 255/2007 contra l'acord de la Comissió d'Urbanisme d'Alacant, adoptat en la sessió de 13 de desembre de 2005, que va aprovar definitivament el PGOU de la Romana, anul·la aquest acord en relació amb la delimitació gràfica de la zona ocupada pels depòsits d'aigües i atribució d'aprofitament tipus similar als dels terrenys confrontants i ratifica la resta d'aquesta.  
  
Que, a fi d'acomplir totes dues sentències, l'Ajuntament de la Romana va aprovar un conveni respecte dels terrenys afectats per tals resolucions, subscrit per les parts afectades i l'agent urbanitzador del sector SUE-7 del PGOU de la Romana en data 24 d'abril de 2015.  
  
Que, havent advertit un error patit en la identificació de les parcel·les de l'estipulació tercera del conveni, per mitjà d'un acord de Ple de l'Ajuntament de la Romana de data 21 d'octubre de 2021 s'ha aprovat un annex modificatiu del conveni que rectifica el contingut de l'esmentada clàusula, la qual cosa se sotmet a informació pública per un termini de vint dies des de la publicació del present anunci per a consulta, al·legacions o observacions, en l'Oficina Tècnica d'Urbanisme d'aquest Ajuntament.  
  
La Romana, 22 d'octubre de 2021.- L'alcalde-president: Nelson Romero Pastor.
Diari Oficial de la Generalitat Valenciana


Sumari del DOGV 9086, del 18-05-2021 (2021/4418)

Notificació de la sentència dictada en el procediment de divorci contenciós número 113/2020.
--------------------------------------------------------------------------------------------

### Dades del document

Número de DOGV
:   9086

Data del DOGV
:   18-05-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/4418


Organisme emissor
:   Jutjat de Primera Instància Número 5 d'Elx

Tipus de document
:   Edicte

Notificació de la sentència dictada en el procediment de divorci contenciós número 113/2020. [2021/4418]  
Família. divorci contenciós [DIC] - 000113/2020  
De: Noemí González Gandia  
Procuradora: Mercedes Peidró Doménech   
Contra: Adama Mbaye  
Alfonso Marcos Lucero, lletrat de l'Administració de justícia del Jutjat de Primera Instància núm. 5 d'Elx, fa saber que, en el procediment família, divorci contenciós [DIC] - 000113/2020 seguit a instàncies de Noemí González Gandia contra Adama Mbaye, s'ha dictat sentència, i havent resultat negatives les gestions per a conéixer el domicili o residència habitual d'Adama Mbaye, se li fa saber que el text íntegre de la resolució es troba a la seua disposició en la Secretaria d'aquest jutjat.  
  
Conforme amb la Instrucció 6/12, de la Secretaria General de l'Administració de Justícia, queden les actuacions en l'oficina judicial a la disposició dels interessats.  
Les dades personals que es posen a la disposició de les parts han de ser tractades de manera confidencial i conforme amb els fins de l'Administració de justícia, en els termes previstos en la Llei orgànica 3/2018, de 5 de desembre, de protecció de dades personals i garantia dels drets digitals, i la seua normativa de desplegament.  
I amb la finalitat que servisca de notificació en forma, expedisc aquest edicte.  
  
Elx, 13 d'abril de 2021.- El lletrat de l'Administració de justícia: Alfonso Marcos Lucero.